***SKYRYBOS TAISYKLĖS***

***Sakinio dalys***

**Veiksnys** – pagrindinė sakinio dalis, atsakanti į klausimą  **Kas?**  Ir parodanti sakinio veikėją. Veiksniu dažniausiai eina daiktavardžio ar įvardžio vardininkas. Braukiamas vienu brūkšneliu.

**Tarinys** – pagrindinė sakinio dalis, atsakanti į klausimus **Ką veikia? Ką veikė, veikdavo, veiks?** Tariniu dažniausiai eina veiksmažodžio asmenuojamosios formos. Braukiamas dviem brūkšneliais.

|  |
| --- |
| Tarinių rūšys |
| Grynasis tarinys | Sudurtinis tarinys | Suvestinis tarinys | Mišrusis tarinys |
| Veiksmažodžio vientisinė forma | Veiksmažodžio  *būti* asmenuojamoji forma ir linksniuojamasis žodis | Vientisinė veiksmažodžio forma ir bendratis | Veiksmažodžio asmenuojamoji forma, bendratis ir linksniuojamasis žodis |
| Aš jau **mačiau** gandrą. | Jis visada **yra pirmas.** | Jis mėgsta skaityti. | Jis **turėtų būti atsargesnis**. |

**Papildinys** – antrininkė sakinio dalis, atsakanti į klausimus **Ko? Kam? Ką? Kuo?** Ir papildanti tarinį. Papildiniu dažniausiai eina daiktavardžio ar įvardžio kilmininkas, naudininkas, galininkas ar įnagininkas. Braukimas brūkšneliais.

**Aplinkybė** – antrininkė sakinio dalis, dažniausiai atsakanti į klausimus **Kur? Kada? Kaip?** Ir nurodanti sakinio veiksmo vietą, laiką ar būdą. Braukiama brūkšneliais ir taškeliais.

 **Pažyminys** – antrininkė sakinio dalis, atsakanti į klausimus **Koks? Kuris? Kelintas?(*derinamasis*) Kieno?(*nederinamasis*) i**r pažyminti veiksnio, papildinio ar aplinkybių ypatybes. Pavingiuojamas.

Vakar prie mokyklos (nedrinamasis ) stadiono aš susitikau geriausią (derinamasis) savo draugą.

 ***Pagrindinės vientisinio sakinio skyrybos taisyklės:***

1. Tarp veiksnio ir tarinio vietoje sudurtinio tarinio jungties (būti) gali būti rašomas brūkšnelis, kai norima pabrėžti, intonacija išskirti sakomo dalyko svarbą. Pvz.: ***Šatrija*** – (*yra*) sakmėmis apie raganas pagarsėjęs ***kalnas***. SVARBU: TARP VEIKSNIO IR TARINIO JOKIU BŪDU NERAŠOME KABLELIO.
2. Tikslinamąsias aplinkybes išskiriame kableliais. Pvz.: Vidurdienį, ***per pačią kaitrą***, prie upės atskubėjo du berniukai. SVARBU: SKIRTINGŲ RŪŠIŲ APLINKYBĖS NEGALI TIKSLINTI VIENA KITOS, JEI NEAIŠKU, BANDYKITE TARP JŲ ĮSPRAUSTI ŽODELĮ **TIKSLIAU...**
3. Išplėstinės dalyvinės, pusdalyvinės ar padalyvinės aplinkybės gali būti skiriamos kableliais, kai norima, kad mintis būtų aiškesnė, tikslesnė. Linkstama skirti išplėstines aplinkybes, einančias prieš tarinį. Pvz.: Duona, ***tinginio valgoma***, verkia. SVARBU: IŠPLĖSTINES APLINKYBES GALITE SKIRTI SAVO NUOŽIŪRA, TAČIAU NEGALIMA JŲ „SKIRTI PUSIAU“. JIE DEDATE KABLELĮ PRIEŠ APLINKYBĘ, PADĖKITE IR PO JOS. ARBA ABU, ARBA NĖ VIENO.
4. Keli derinamieji pažyminiai, einantys po pažymimojo žodžio, skiriami kableliais arba brūkšniais (jei norima ypač pabrėžti). Pvz. Keliu nuėjo mergaitė, ***gražios, laimingos***. Keliu ėjo mergaitės – ***gražios, laimingos***. (dar žr. psl. 94)
5. Skiriami po pažymimojo žodžio einantys išplėstiniai pažyminiai. Pvz. Liepose, ***apsipylusiose žiedais***, dūzgė bitės.
6. Prieš pažymimąjį žodį einantys išplėstiniai pažyminiai skiriami tik tuo atveju, kai pažymimasis žodis išreikštas įvardžiu. Pvz. ***Maža ką pamokytas***, **jis** gražiai skaitė kiekvieną knygą.
7. Priedėliai (daiktavardiniai pažyminiai), einantys po pažymimojo žodžio, paprastai skiriami kableliais. Pvz. Arvydas, ***mano brolis***, domisi sportu. Gydytoja, ***pavarde Aukščionytė***, gyvena mūsų gatvėje.
8. Priedėliai, einantys po pažymimojo žodžio, skiriami brūkšniais, kai norima juos pabrėžti (jei eina sakinio gale, aiškina kelis pažymimuosius žodžius ar būna labiau išplėsti. Pvz. Keliu nuėjo Šarūnas – ***mano pusbrolis***. Karolis, Šarūnas, Vilius – ***mano pusbroliai*** – žaidžia krepšinį.
9. Kableliais skiriamos vienarūšės sakinio dalys, kai tarp jų nėra jungtuko. Pvz. Sode pražydo ***obelys, kriaušės, slyvos***.
10. Visada ***atskiriamos*** vienarūšės sakinio dalys, sujungtos priešpriešiniais jungtukais ***o, bet, tačiau, tik.*** Pvz.: Vyrai kalbėjo tyliai, ***bet*** labai aiškiai.
11. **Neatskiriamos** vienarūšės sakinio dalys, sujungtos jungtukais **ir, ar, arba, bei, nei, tiek*.*** Pvz.: Jis mėgo pakalbėti apie paukščius **bei** artėjantį pavasarį.
12. Kablelis rašomas prieš pasikartojantį jungtuką ***ir, ar, arba, bei, nei, tiek.*** Pvz.: ***Arba***  visai nežadėk**,** ***arba***  pasakyk aiškiai. (dar žr. psl. 127)
13. Kai *vienarūšės sakinio dalys* eina po apibendrinamojo žodžio, prieš jas dedamas dvitaškis. Pvz.: Nusipirkau **visko**: ***saldainių, limonado, net gabaliuką torto***.
14. Kai sakinys *vienarūšėmis sakinio dalimis* nesibaigia, po jų dar reikia padėti kablelį arba brūkšnį. Pvz.: **Viskas**: ***namai, gimtoji gatvė, palaukės berželis*,** seniai užsimiršo.
15. Jei tarp apibendrinamojo žodžio ir *vienarūšių sakinio dalių* įsiterpia jungiamasis žodis ***būtent, tai yra, kaip antai, pavyzdžiui,*** dvitaškį rašome po tų jungiamųjų žodžių, o kablelį prieš juos. Pvz.: Vaistingus **augalus, *būtent*:** *kmynus, čiobrelius, ramunėles* – renkame ir mes.
16. Kai vienarūšės sakinio dalys eina prieš apibendrinamąjį žodį, po jų rašomas brūkšnys. Pvz.: Dabar vėl į kišenes galėsiu grūsti ***akmenukus, obuolius, riešutus*** – **visą savo turtą**.
17. SVARBU: **TARINYS** NEGALI BŪTI VIENARŪŠIŲ VEIKSNIŲ, PAPILDINIŲ AR APLINKYBIŲ APIBENDRINAMASIS ŽODIS. Pvz.: Čia ***žydėjo*** *raktažolės, pakalnutės, lelijos*. (dvitaškio po ***žydėjo*** nededame)
18. Kreipinys nelaikomas sakinio dalimi ir nuo sakinio atskiriamas kableliu, o jie norima pabrėžti – šauktuku. Pvz.: **Vagie**, kepurė dega. Ai, **broleli dobilėli**, pabalnoki man žirgelį. **Pamote ragana**! Kam skriaudi našlaitę?
19. **Įterpiniai** nelaikomi sakinio dalimi, jie paprastai skiriami kableliais, labiau nuo sakinio nutolę brūkšniais ar skliausteliais. Pvz.: Viena višta, ***kiti sako net dvi***, išsipešiojo visas plunksnas, kad patiktų gaidžiui. Staigi tėvo mirtis ***(jis užsimušė arkliams pasibaidžius)*** pakreipė Ilžės gyvenimo vagą.

*Nosinės balsės žodžių šaknyje rašomos:*

**1. kai *ą, ę, į, ų* kaitaliojasi su *an, en, in, un.***Rašybą geriausiai tikrinti pagal būtąjį kartinį laiką (ką veikė?).

*Lįsti – lindo / skęsti – skendo / skųsti – skundė/ galąsti – galando / siųsti – siuntė / išsigąsti, išgąstis – išsigando / Kęstutis, kęsti – kentė/ švęsti – šventė / spręsti – sprendė / spęsti – spendė / kąsti – kando, bręsti – brendo / pažįstamas – pažinti.*

**2. kai *ą, ę, į* kaitaliojasi tarpusavyje**

 *Drįsti, drąsa, drąsus, drąsuolis, drąsiai…*

*Grįžti, grąža, grąžinti* (skolą)*, grįžimas, saulėgrąža, gręžti, grąžtas, gręžinys, gręžimas, Grįžulo ratai. Tąsa - tęsti – tįsti.*

***3. ą, ę* rašomos šių veiksmažodžių tik esamojo laiko šaknyje**

*Bąla, šąla, gęsta, tręšta* (pūva)*, šąšta, mąžta* (mažėja)*, glęžta* (vysta, silpsta)*, tęžta* (sutižo...) *ir kt.*

**4. įsidėmėtinos rašybos žodžiuose:**

*Ąsotis, ąsa, ąžuolas, ąžuolynas, ąžuolinis, vąšelis, žąsis, žąsinas, žąsidė, žąsiena…*

**(5.)Nosinių balsių nerašome:**

**1. jei ą, ę kaitaliojasi su *ė:*** *grasyti, graso, gresia –nes grėsė; draskyti, drasko, dreskia – nes drėskė; dvesia – dvėsė.*

**2. įsidėmėti, kad rašome *y:*** *ryžtas, ryžtis, ryžtingas, pasiryžęs...*

**3. Įsiminti:** *mastas, mastelis, Masčio ežeras, mastyti* (pinti)

[**Priebalsio j tarimas ir rašyba**](http://ualgiman.dtiltas.lt/priebalsiu_rasymas.html#Priebalsio_j_rašymas_tarptautiniuose_žodžiuose)

|  |  |
| --- | --- |
| **j tariamas ir rašomas** | **j tariamas, bet nerašomas** |
| 1. Šaknies pradžioje po priebalsių **b, p:**bjaurus, bjurti... pjauti, pjuvenos... spjauti, spjūvis... | 1. Šaknies pradžioje prieš dvibalsį **ie:**ieva, iešmas, ienos... ieškoti, paieškos, suieškoti... |
| 2. Žodžio viduryje tarptautiniuose žodžiuose:a) po balsio **i** prieš ilgai tariamą **o**:milijonas, fortepijonas, valerijonas, alijošius, Kristijonas...Įsidėmėtina**:** milijardas.b) prieš lietuviškas galūnes ir lietuviškas priesagas(-inis, -iškas, -uoti):stoikas – stojiškas, herojus – herojiškas, kopija – kopijuoti, idėja – idėjinis, muziejus – muziejinis, archajinis, archajiškas, diferencijuoti, diferencijavimas, diferencijuotas, genijus ... | 2. Žodžio viduryje tarptautiniuose žodžiuose**:**a) po balsio **i** prieš trumpai tariamą **o** ir kitus balsius**:**patriotas, stadionas, radiola, radiotechnika, racionalus, pionierius, pianinas, klientas, orientyras, dieta, triumfas...b) po balsio prieš nelietuviškas priesagas (-**ika**, -**izmas**, -**umas** ir kt.)**:**heroika, heroizmas, archaika, archaizmas, prezidiumas, akvariumas, planetariumas, genialus, diferenciacija, diferencialas...jubiliatas, kapiliaras, reguliarus, poliarinis, maliarija, simuliantas, transliacija, akumuliatorius, liapsusas |

[**Balsės *ą, ę, į, ų* žodžių galūnėse**](http://ualgiman.dtiltas.lt/nosines_raides_zodziu_galunese.html)

**1. Linksniuojamųjų žodžių vienaskaitos galininke (ką?) rašomos balsės *ą, ę, į, ų,* daugiskaitos kilmininke (ko daug?) – *ų*:** *vaiką, eglę, medį, sūnų, gerą, antrą, kitą, dirbamą, dirbantį, kurį; vaikų, eglių, medžių, gerų, kurių, dirbančių.*

**Išimtys.** 1. Nosinės raidės nerašomos įvardžių galininke *man****e****, tav****e****, sav****e***, bet rašomos šių įvardžių kilmininke *man****ę****s, tav****ę****s,* *sav****ę****s.*

2. Nosinės raidės nerašomos nederinamųjų formų (bevardės giminės) būdvardžių, įvardžių ir skaitvardžių galūnėse.

*Jis yra ir šilt****a****, ir šalt****a****matęs. Vis****a****palikau namie. Jis antr****a****tiek turi.*

3. Be nosinių rašomi kiekinių skaitvardžių nuo *11* iki *19* ir įvardžio *keliolika*galininkai.

*Metai turi dvylik****a****mėnesių. Tai atsitiko prieš keliolik****a****metų.*

**2. Veikiamųjų esamojo ir būsimojo laiko vyriškosios giminės dalyvių vienaskaitos (ką veikiąs?) ir daugiskaitos vardininke (ką veikią?) rašoma balsė *ą*, o** **būtojo kartinio (ką veikęs? ką veikę?) ir dažninio laiko (ką veikdavęs? ką veikdavę?) – balsė *ę*:** *bėgąs, bėgą, bėgsiąs, bėgsią; bėgęs, bėgę, bėgdavęs, bėgdavę;* **esamojo laiko vardininke** **rašoma ir balsė *į*:** *stovįs*, žiūrįs.

**3.**[**Įvardžiuotinių žodžių**](http://ualgiman.dtiltas.lt/ivardziuotiniu_formu_galuniu_rasyba.html)**vienaskaitos galininke ir daugiskaitos kilmininke nosinės raidės rašomos abiejuose sudurtinės galūnės skiemenyse:***gerąjį, gerąją, pirmąjį, savąjį, būsimąją; gerųjų, pirmųjų, savųjų, būsimųjų.*

**4. Įvardžiuotinių žodžių moteriškosios giminės vienaskaitos įnagininke ir daugiskaitos galininke *ą* rašoma priešpaskutiniame skiemenyje:** *gerąja, pirmąja, savąja, būsimąja; gerąsias, pirmąsias, savąsias, būsimąsias.*

**5. Su *ų* rašomas tariamosios nuosakos trečiasis asmuo (ką veiktų?):** *dirbtų, rašytų, mokytųsi.*

**6. Su *ų* rašomi siekiniai:** *artų, pjautų, medžiotų*(*išėjo medžiotų*)*.*

[**Įvardžiuotinių formų galūnių rašyba**](http://ualgiman.dtiltas.lt/balsiu_rasymas.html#įvardžiuotiniai)

Vyriškosios ir moteriškosios giminės būdvardžiai, kelintiniai skaitvardžiai, kai kurie įvardžiai, dalyviai gali turėti įvardžiuotines formas. Įvardžiuotinės formos susidarė, paprastosioms formoms susiliejus su įvardžiais**jis, ji**:

*baltas+jis – baltasis; balta+ji – baltoji;*

*pirmas+jis – pirmasis; pirma+ji – pirmoji;*

*manas+jis – manasis; mana+ji – manoji;*

*einantis+jis – einantysis; einanti+ji – einančioji.*

Įvardžiuotiniai būdvardžiai išskiria daiktą iš kitų tos pačios rūšies daiktų arba vieną daiktų rūšį iš kitų rūšių:

*Gyveno du broliai: vienas protingas, antras kvailas.****Protingasis****išvarė kvailį iš namų. Be****baltojo****gandro, mūsų krašte sutinkamas****juodasis****gandras.*

**Rašyba.** Įvardžiuotinės formos turi dvigubas galūnes. Vyriškosios ir moteriškosios giminės **vienaskaitos galininke ir daugiskaitos kilmininke** rašomos **dvi nosinės raidės**: *gražųjį, gražiąją, gražiųjų; antrąjį, antrąją antrųjų; manąjį, manąją, manųjų; einantįjį, einančiąją, einančiųjų.*

***Moteriškosios giminės*** įvardžiuotinių formų ***vienaskaitos įnagininke ir daugiskaitos galininke*** rašoma ***viena nosinė raidė***: *gražiąja, gražiąsias; antrąja, antrąsias; manąja, manąsias; einančiąja, einančiąsias.*

|  |  |
| --- | --- |
|  **Vienaskaita** | **Daugiskaita** |
| **Vyriškoji giminė** | **Moteriškoji giminė** | **Vyriškoji giminė** | **Moteriškoji giminė** |
| V. —K. —N. —G. *-ąjį*(*-iąją*)*, ųjį, -įjį*Įn. —Vt. — | V. —K. —N. —G. *-ąją*(*-iąją*)Įn. *-ąja*(*-iąja*)Vt. — | V. —K. *-ųjų*(*iųjų*)N. —G. —Įn. —Vt. — | V. —K. *-ųjų*(*-iųjų*)N. —G. *-ąsias*(*iąsias*)Įn. —Vt. — |

Veiksmažodžio rašybos taisyklės:

1. Pagrindinę esamojo laiko rašybos taisyklę pasufleruoja klausimas **Ką veikia? Rašome tik -a arba –ia.**

Jei dabar tik vienas dirb**a**

Kitas lai nelauk**ia**.

Esamajam E parašęs

Dvejetu nuplauk**ia**...

2. Būtajame kartiniame laike po priebalsės j rašome tik **ai**, po kitų priebalsių- **ei**.

Jei draugas vakar garsiai šauk**ė**

Ir tu šauk**ei**, rėk**ei** ir staug**ei**,

Bet jis staiga namo nuėj***o***,

Ir tu ėj***ai***, nors nenorėj***ai***.

3. Būtojo dažninio laiko priesaga **dav** prasideda skardžiuoju D, todėl duslieji priebalsiai tariami skardžiai, bet rašyti reikia kaip bendratyje.

Pvz.: Su**k**davo (nes su**k**o, su**k**ti); tū**p**davo (tū**p**ė, tū**p**ti).

Nors tariame *„sugdavo, tūbdavo“*

4. Kai bendratis prieš –**ti** turi priebalsius **š,ž**, būsimojo laiko trečiasis asmuo baigiasi -**š-.** šis preibalsis išlieka visuose asmenyse. (peš, peši, pešime, pešite; veš, vešime, vešiu)

5. Vienaskaitos I asmuo visada baigiasi –**čiau.** (vežčiau, neščiau, eičiau), III asmenyje rašome  **nosinę** (vežtų, neštų, eitų).

6. Liepiamosios nuosakos priesaga yra **k**. todėl net tie veiksmažodžiai, kurių šaknis baigiasi **g,** rašomi su **k.**

Dingti-dink; rūgti- rūk; bėgti- bėk.

LINKSNIUOJAME

|  |
| --- |
| DAIKTAVARDŽIUS, BŪDVARDŽIUS |
| VIENASKAITAV. Kas? Įdomi mįslė, platus laukas;K. Ko? Įdomios mįslės, plataus lauko; N. Kam? Įdomiai mįslei, plačiam laukui;G. Ką? Įdomią mįslę, platų lauką;Įn. Kuo? Įdomia mįsle, plačiu lauku;Vt. Kur? Įdomioje mįslėje, plačiame lauke;Š. Įdomi mįsle, platus lauke. | DAUGISKAITAV. Kas? Įdomios mįslės, platūs laukai;K. Ko? Įdomių mįslių, plačių laukų;N. Kam? Įdomioms mįslėms, platiems laukams; G. Ką? Įdomias mįsles, plačius laukus. Įn. Kuo? Įdomiomis mįslėmis, plačiais laukais;Vt. Kur? Įdomiose mįslėse, plačiuose laukuoseŠ. Įdomios mįslės, platūs laukai. |
| DALYVIUS |
| VIENASKAITAV.Kas? Dirbąs žmogus, mylėsianti mama,K.Ko? Dirbančio žmogaus, mylėsiančios mamos,N.Kam? Dirbančiam žmogui, mylėsiančiai mamai,G.Ką? Dirbantį žmogų, mylėsiančią mamą,Įn. Kuo? Dirbančiu žmogumi, mylėsiančia mama,Vt. Kame? Dirbančiame žmoguje, mylėsiančioje mamoje,Š. Dirbantis žmogau, mylėsianti mama. | DAUGISKAITAV.Kas? Dirbą žmonės, mylėsiančios mamos,K.Ko? Dirbančių žmonių, mylėsiančių mamų,N.Kam? Dirbantiems žmonėms, mylėsiančioms mamoms,G.Ką? Dirbančius žmones, mylėsiančias mamas,Įn. Kuo? Dirbančiais žmonėmis, mylėsiančiomis mamomis,Vt. Kame? Dirbančiuose žmonėse, mylėsiančiose mamose,Š. Dirbantys žmonės, mylėsiančios mamos. |
| ĮVARDŽIUOTINES FORMAS |
| VIENASKAITAV.Kas? pirmoji, pirmasis, gražioji, gražusis;K.Ko? pirmosios, pirmojo, gražiosios, gražiojo;N.Kam? pirmajai, pirmajam, gražiajai, gražiajam.G.Ką? pirmąją, pirmąjį, gražiąją, gražųjį;Įn. Kuo? Pirmąja, pirmuoju, gražiąja, gražiuoju;Vt. Kame? Pirmojoje, pirmajame, gražiojoje, gražiajame;Š. pirmoji, pirmasis, gražioji, gražusis. | DAUGISKAITAV.Kas? pirmosios, pirmieji, gražiosios, gražieji;K.Ko? pirmųjų, gražiųjų;N.Kam? pirmosioms, pirmiesiems, gražiosioms, gražiesiems;G.Ką? pirmąsias, pirmuosius, gražiąsias, gražiuosius;,Įn. Kuo? Pirmosiomis, pirmaisiais, gražiosiomis, gražiaisiais;,Vt. Kame? Pirmosiose, pirmuosiuose, gražiosiose, gražiuosiuose,Š. pirmosios, pirmieji, gražiosios, gražieji. |

PRISIMENAME KALBOS DALIS

|  |
| --- |
| **Savarankiškos kalbos dalys (vienos gali eiti sakinio dalimi)** |
| Kalbos dalies pavadinimas | Kalbos dalis reiškia, žymi | Kaitoma | Gramatinio nagrinėjimo planas | Pavyzdžiai |
| **Daiktavardis** | daiktų, reiškinių, veiksmų ir ypatybių pavadinimus (kas tai?) yra vyriškosios arba moteriškosios giminės (giminę turi, bet giminėmis nekaitomas) | skaičiais linksniais | 1) pradinė forma[[1]](#footnote-1); 2)Kalbos dalis; 3) skyrius (tikrinis[[2]](#footnote-2) ar bendrinis); 4)Giminė (vyr./mot.) 5) skaičius (vns./dgs.), linksnis 6)Kuo eina sakinyje | stalas - stalai; lietus - lietūs; žolė - žolės; dorybė - dorybės stalas, stalo, stalui... lietus, lietaus, lietui... žolė, žolės, žolei... |
| **Būdvardis** | daikto ypatybę ir atsako j klausimus koks? kokia? kuris? kuri? | giminėmis skaičiais linksniais laipsniais | 1)pradinė forma; 2)kalbos dalis; 3)rūšis[[3]](#footnote-3) (paprastasis/ įvardžiuotinis) 4)Laipsnis (nelyginamasis/ aukštesnysis/ aukščiausiasis) 5)giminė, skaičius, linksnis; 6)Kuo eina sakinyje. | baltas - balta - balta; šviesus - šviesi - šviesu; medinis - medinė geras - geri; didelė - didelės; puikus - puikūs naujas, naujo, naujam... žalia, žalios, žaliai... medinis, medinio... gražus, gražesnis, gražiausias; jdomi. įdomesne, įdomiausia |
| **Skaitvardis** | skaičių, daiktų kiekį ar parodo jų skaičiuojamąją vietą eilėje ir atsako j klausimus kiek? kelintas? | giminėmis (ne visi) skaičiais (ne visi) linksniais (ne visi) | 1)pradinė forma; 2) kalbos dalis; 3)Skyrius (jei kiekinis(kiek?)[[4]](#footnote-4) – poskyris, jei kelintinis(kelintas?) – paprastasis ar įvardžiuotinis) 4) giminė, skaičius, linksnis; 5)kuo eina sakinyje. | vienas - viena; du - dvi; keturi - keturios; trečiasis - trečioji... vienas - vieni; viena - vienos; pirmas - pirmi; pirmoji - pirmosios... antras, antro, antram... trečia, trečios, trečiai... |
| **Įvardis** | daiktą, asmenį ar ypatybę įvardija, bet nepavadina ir atsako j klausimus kas? koks? kokia? keli? kieno? | giminėmis (ne visi) skaičiais (ne visi) linksniais (nevisi) | 1)pradinė forma; 2) kalbos dalis; 3)paprastasis ar įvardžiuotinis; 4)skyrius; 5) giminė, skaičius (jei turi) linksnis; 5) kuo eina sakinyje.  | savas - sava; tas - ta; anas - ana; visoks - visokia aš - mes; tu - jūs; tas - tie; šita - šitos; anas - anie; kuris - kurie šitas, šito, šitam... kita, kitos, kitai... |
| **Veiksmažodis** | veiksmą ar būseną ir atsako j klausimus ką veikia? ką veikė?.. | nuosakomis laikais skaičiais asmenimis | 1)Pagrindinės formos; 2)kalbos dalis; 3) sangrąžinis ar beasmenis; 4)asmenuotė; 5)Nuosaka (tiesioginė, liepiamoji, tariamoji) 6) laikas, skaičius, asmuo; 7) kuo eina sakinyje | bėga, bėgtų, bėk; tyli, tylėtų, tylėk einu, ėjau, eidavau, eisiu; stovi, stovėjai, stovėdavai, stovėsi nešu - nešame; girdi - girdite; važiavau - važiavome aš sakau, tu sakai, jis, ji sako, mes sakome, jūs sakote, jie, jos sako |
| **Neasmenuojamosios veiksmažodžio formos** | **Dalyvis** | Turi veiksmažodžio ir būdvardžio ypatybių, vartojamas menamojoje kalboje (kai nesi įsitikinęs) | Laikas, giminė, skaičius, linksnis | 1)Rūšis, 2) Sangrąžinė/įvardžiuotinė forma; 3) Laikas; 4) Giminė, skaičius, linksnis; 50 Kuo eina sakinyje. | Veikiam rūšis: Bėgąs, bėganti, skaitęs, skaičiusi, tylėdavęs, tylėdavusi, šauksiąs, šauksianti./ Neveikiamoji rūšis: Statomas, statoma, žiūrėtas, žiūrėta, būsimas, būsima. Reikiamybės dalyviai: skaitytina, pjautinas, neštinas.  |
| **Pusdalyvis** | to paties veikėjo antraeilį veiksmą | Giminėmis, skaičiais | 1)Sangrąžinė forma (jei turi); 2) Giminė, skaičius; 3) Kuo eina sakinyje | Bėgdamas, bėgdama, bėgdami, bėgdamos.Žvalgydamasis, žvalgydamasi, žvalgydamiesi, žvalgydamosi. |
| **Padalyvis**  | Raiškia kito veikėjo antraeilį veiksmą | Laikais  | 1) Sangrąžinė forma; 2) Laikas; 3)Kuo eina sakinyje | Bėgant, bėgus, bėgdavus, bėgsiant.Tikintis, tikėjusis, tikėdavusis, tikėsiantis.  |
| **Prieveiksmis** | veiksmo aplinkybę, ypatybę ar ypatybės ypatybę | laipsniais (tik būdo) | 1) Kalbos dalis; 2)Skyrius (pagal reikšmę[[5]](#footnote-5) ir pagal kilmę[[6]](#footnote-6)); 3) Laipsnis (jei turi); 4) Kuo eina sakinyje.  | gražiai, gražiau, gražiausiai; drąsiai, drąsiau, drąsiausiai čia, dabar, kažkur, kažin kur, rytoj, tuojau, dviese, trise, šįryt, anąkart |
| **Nesavarankiškos kalbos dalys (vienos sakinio dalimi neina)** |
| **Prielinksnis** | eina su linksniu ir rodo linksniuojamojo žodžio ryšį su kitais žodžiais | - | 1) Kalbos dalis; 2) skyrius (pagal kilmę[[7]](#footnote-7) ir pagal linksnį[[8]](#footnote-8), su kuriuo vartojamas) | ant, anot, apie, be, dėl, į, iki, iš, ligi, link, nuo, pas, per, po, prie, su, sulig, ties, dėka, greta, šalia |
| **Jungtukas** | jungia žodžius, jų junginius ir sudėtinio sakinio dėmenis | - | 1) kalbos dalis; 2) skyrius (prijungiamieji[[9]](#footnote-9) ir sujungiamieji[[10]](#footnote-10)) | ar, arba, bet, jei, jeigu, jog, ir, kad, kadangi, kai, lyg, o, nes, nors, tačiau, tad, tartum |
| **Dalelytė** | suteikia sakiniui ar jo dalims papildomų reikšmės atspalvių | - | 1) kalbos dalis | argi, bene, bent, beveik, dar, gi, jau, nagi, ne, nebe, negi, nejaugi, net, netgi, nė, pat, vis |
| **Jaustukas** | reiškia žmogaus jausmus ar valios paskatas, bet jų neįvardija | - | 1) kalbos dalis | a, ak, oi, oho, ačiū, deja, dėkui, dieve, dievaži, labadien, sudie, vaje, viešpatie, viso gero |
| **Ištiktukas** | reiškia įvairių veiksmų sukeltus garsus ar vaizdus | - | 1) kalbos dalis | braukšt, dribt, din din, dzin, džingt, miau, kybur, tekšt, šurum bu-rum, šš, ga ga, ką ką ką, ku kū, pry pry pry, vypt, žagt, žybt, žvilgt |

1. Pradinė forma – vienaskaitos vardininkas (kas?) [↑](#footnote-ref-1)
2. Tikriniai daiktavardžiai reiškia tokį vienintelį daiktą: miesto pavadinimas, pavardė, vardas, ežero ar upės pav. ir panašiai. [↑](#footnote-ref-2)
3. Paprastieji : *geras, gera, rimtas, rimta, piktas, pikta*; įvardžiuotiniai: *gerasis, geroji, rimtasis, rimtoji, piktasis, piktoji.* [↑](#footnote-ref-3)
4. Kiekinių skaitvardžių poskyriai: pagrindiniai (*vienas, du, tūkstantis)*, dauginiai (*dveji* marškiniai, *ketverios* durys), kuopiniai (*dvejetas* mokinių*, ketvertas* arklių), trupmeniniai (viena atroji, pusšešto) [↑](#footnote-ref-4)
5. Pagal reikšmę prieveiksmini būna būdo(*drauge, iki valiai)*, kiekybės (*keliese, dvigubai*), vietos (*niekur, pavėjui)*, laiko (*dabar, nakčia)*, priežasties (*juokais, dėl to).*. [↑](#footnote-ref-5)
6. Pagal kilmę prieveiksmini būna daiktavardiniai (*drauge, mažumėlę*), būdvardiniai (*atidžiai, arti, geryn)*, skaitvardiniai (*dveja, pirmyn*), įvardiniai (*anaip, keliese)*, dalyviniai (*ištęstai, pašėlusiai)*. [↑](#footnote-ref-6)
7. Pagal kilmę prielinksniai būna senybiniai (*anot, dėlei, iš už)* ir naujybiniai (*abipus, aukščiau, prieš, ties)*. [↑](#footnote-ref-7)
8. Vartojami su kilmininku (*iš, ligi, prie*), galininku (*apie, pas, aplink),* įnagininku *(ties, su).* [↑](#footnote-ref-8)
9. Prijungiamieji- *jei, jeigu, jog, nes, kadangi, koks, kai, kodėl, kol*... [↑](#footnote-ref-9)
10. Sujungiamieji būna: paremiamieji (*tad, tai, todėl),* priešinamieji (*o, bet, tačiau, tik, vis dėlto)*, skiriamieji (*ar, arba)*, sudedamieji (*ir, bei*). [↑](#footnote-ref-10)